
Text rozhodnutia
Súd: Krajský súd Trenčín Spisová značka: 14Sd/1/2014 Identifikačné číslo súdneho spisu: 3014200744 Dátum vydania rozhodnutia: 13. 10. 2014 Meno a priezvisko sudcu, VSÚ: JUDr Eva Vékonyová ECLI: ECLI:SK:KSTN:2014:3014200744.2 Uznesenie Krajský súd v Trenčíne v právnej veci navrhovateľky: R., proti odporkyni: Sociálna poisťovňa, ústredie, so sídlom Ul. 29. augusta č. 8 a 10, 813 63 Bratislava, IČO: 30 807 484, na návrh navrhovateľky o preskúmanie rozhodnutia odporkyne č. XXX XXX XXXX X. zo dňa 30. júna 2014, o invalidný dôchodok, t a k t o r o z h o d o l : Krajský súd konanie o preskúmanie rozhodnutia odporkyne č. XXX XXX XXXX X zo dňa 30. júna 2014 z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Dňa 04.09.2014 bol tunajšiemu súdu doručený návrh navrhovateľky na preskúmanie rozhodnutia odporkyne č. XXX XXX XXXX X. zo dňa 30. júna 2014, ktorým jej táto zamietla žiadosť o invalidný dôchodok podľa § 70 a § 71 zákona č. 461/2003 Z.z., keďže navrhovateľka podľa posudku posudkového lekára sociálneho poistenia Sociálnej poisťovne, pobočka Prievidza zo dňa 10.06.2014, nie je invalidná podľa § 71 ods. 1 zákona č. 461/2003 Z.z, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Po opätovnom posúdení zdravotného stavu navrhovateľky posudkovým lekárom dňa 26.07.2014, ktorý rozhodol, že je invalidná podľa ustanovenia § 71 ods. 1 zákona č. 461/2003 Z.z., keďže pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou a mieru poklesu schopnosti vykonávať zárobkovú činnosť u navrhovateľky zvýšil na 50 %, navrhovateľka vo svojom podaní zo dňa 29.09.2014 uviedla, že netrvá na pokračovaní preskúmania rozhodnutia odporkyne č. XXX XXX XXXX X zo dňa 30. júna 2014, návrh berie v plnom rozsahu späť a žiada konanie zastaviť. Podľa ustanovenia § 250l ods. 2 Občianskeho súdneho poriadku (ďalej O.s.p.) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a <aspi:// module='ASPI'&link='99/1963 Zb.%2523250a'&ucin-k-dni='30.12.9999'>. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 veta prvá O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a <aspi:// module='ASPI'&link='99/1963 Zb.%2523250a'&ucin-k-dni='30.12.9999'> alebo ak žaloba bola vzatá späť (§ 250h ods. 2) <aspi://module='ASPI'&link='99/1963 Zb.%2523250h'&ucin-k-dni='30.12.9999'>. Vzhľadom na uvedené, keďže navrhovateľka zobrala návrh späť (§ 41 ods. 2 O.s.p.), súd konanie v súlade so zhora citovanými ustanoveniami zastavil. O náhrade trov konania rozhodol súd podľa ustanovenia § 146 ods. 1 písm. c) O.s.p. v spojení s ustanovením § 246c ods. 1 O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu j e p r í p u s t n é odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Trenčíne písomne v dvoch vyhotoveniach. V odvolaní sa má popri všeobecných náležitostiach (označenie súdu, ktorému je určené, kto ho robí, ktorej veci sa týka a čo sleduje, podpis, dátum) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSTN:2014:3014200744.2 (dáta aktuálne k 15. 11. 2026). Záväzné je znenie zverejnené súdom.




